दिल्ली में भैंस लूटपाट की घटनाएं आम हो चुकी है अधिकतर मामलों में पुलिस चोरी का मामला दर्ज कर इतिश्री कर देती है लेकिन वास्तव में यह चोरियां नहीं बल्कि डकैती होती है क्योंकि आठ से दस लोगों का झुंड हथियार लेकर आता है और विरोध करने वाले को गोली भी मार देता है। दिल्ली की कई घटनाओं में भैंस लूटेरो ने भैंस मालिकों को गोली भी मारी है। इसी महीने बख्तावरपुर में भैंस मालिक के छाती में गोली मारी गई थी जिसका अभी भी इलाज चल रहा है। बीती रात नॉर्थ वेस्ट दिल्ली के थाना स्वरूप नगर एरिया के केशव नगर कॉलोनी में इस भैंस के तबेले में कुछ लोग पीछे की दीवार तोड़कर अंदर घुसे और अंदर मौजूद गुलबीर राठी नाम के शख्स को हथियारों के बल पर बंधक बना लिया। गुलबीर के हाथ – पैर और मुंह बांधकर घास फूस के एक कमरे में डाल दिया और चारों भैंसों को गेट खोलकर इन लूटेरो ने आगे लगे टैंपू में चढ़ा लिया। इसी बीच गुलबीर राठी ने भी अपने मुंह से अपनी रस्सियां खोली और इन डकैतों के पीछे ईंट पत्थर लेकर भागा तो उस पर फायरिंग कर दी। देखिए सीसीटीवी में फायरिंग के बाद लुटेरों के पीछे भागता हुआ शख्स अपनी जान बचाकर भागता है उसके बाद कालोनी में शोर किया लोग तब तक देखिए यह टेंपो यहां से फरार हो गया। यहां से लूटेरे चार भैंस लेकर फरार हुए हैं। चारों भैंसों की कीमत लाखों रुपए में है।